Derek Princei teenistus
Jumala aare- jumalakartus
I osa
Ma kuulsin Dawni käest, et vend Ed Cole, kelle jutluseid
ma kahel eelneval õhtul kuulsin ja ka väga nautisin,
avaldas ühe huvitava mõtte oma tänase jutluse lõpus.
Cole ütles: "See, mida rahvus ja meie pered kõige enam vajavad, on
jumalakartus. Mul on hea meel teatada, et räägin just sel teemal.
Selle jutluse sõnum anti mulle mitu päeva enne seda, kui pastor
Ed Cole selle kommentaari tegi. Nii et tunnen, et me oleme teiega
siin ühel joonel sellega, mida Jumal tahab meile täna öelda.
Kui räägin jumalakartusest, siis mõned teist kuulevad just sõna
"kartus". Ütled: "Mulle ei meeldi hirm!" Ma ei taha kuulda seda
jutlust. See ei saa mind kuidagi õnnistada. Ja sa vähemal või
suuremal määral otsustad mind mitte kuulda võtta. Sa võid seda
teha, kuid see on siiski suur viga.
Sest sul pole aimu, mida ära jätad, kui su reaktsioon
on jumalakartuse vastane.
Jesaja 33:6 salmi lõpus on kaheksa sõna, mis ütlevad:
"Jumalakartus on tema aare."
Jumalakartus on tema aare.
See pole midagi põlastusväärset ega midagi, mida peaks kartma.
See on Jumala aare, mida ta jagab Oma rahvaga.
Nii et palun kuulake minu kõnet selle suhtumisega ja võtke
see suhtumine omaks, vähemalt täna õhtul.
Ma ei ähvarda sind ega konfronteeri sind mingi julma alternatiiviga,
vaid ma räägin sulle Jumala aardest.
Aardest, mida Ta jagab Oma rahvaga.
Kui paljud teist teadsid, et see salm üldse on Piiblis?
Need sõnad- jumalakartus on tema aare.
Need sõnad on kirjas Jesaja 33:6.
"Issanda kartus - see on Siioni rikkus."
Ja ma mõtlesin, et miks see hinnaline salm on Jesaja raamatus?
Ma tulin sellele järeldusele, et Jumal tahab, et me otsiks tõde.
Jeesus ütles, et me loeksime Pühakirja, sest nendes on
tõde selle kohta, kes Jeesus on.
Tahan küsida sinult täna, kas oled üks nendest inimestest,
kes hoolega uurib Jumala Sõna?
Kas sa tõesti pöördud Jumala Sõna poole, et otsida tõde?
Kas pöördud Piibli poole, et leida oma probleemidele vastuseid?
On palju inimesi, kes kardavad seda, mida Jumal neile võib öelda.
Kuid see juba iseenesest on katastroof.
Lisaks ütleb Jeesus, et me uuriksime Jumala Sõna.
Kui ei uuri Jumala Sõna, siis ei ole kuulekas Jumalale.
Olen olnud kristlane rohkem kui 58 aastat, kui mind usud.
Usun, et ma pole ühelgi aastal vähem kui
kaks korda Piiblit läbi lugenud, kaanest kaaneni.
See tähendab, et olen Piibli läbi lugenud 116 korda.
On mitmeid kirjakohti, mida olen tuhandeid kordi lugenud.
Ma olen otsinud Jumala Sõna ja seda uurinud.
Ja kui kohtun erinevate kristlastega, siis mõtlen,
et miks nad küll nii vähe Piiblit loevad.
Nad loevad päevas 10-15 min, olles uhked enda üle.
See on sinu ebaõnn, sest sa eemaldad end millestki, mis
on meeletult hinnaline.
Midagi, mis teeb sulle tohutult palju head.
Usun, et inimesed, kes keelduvad võtmast aega, et
lugeda ja uurida Jumala Sõna, on tegelikult vaimselt tõbised.
Ja ma räägin teile, mis vaimse haigusega on tegu.
Nimetan seda vaimulikuks laisku- seks, kuna tavaliselt on inimesed
vaid Piibli lugemises, mitte muudes asjades laisad. Nad suudavad püsida
töökohtadel, olla laitmatud pere- naised ja küpsetada suurepäraseid
toite, võivad korralikult elatist teenida, omada head elukutset.
Võivad olla tulemuslikud kõigis asjades peale ühe - Piibli lugemise!
Teie seas on palju, kes vaatavad televiisorit tund aega järjest ega
samas hooli vaadatavast üleüldse, samas kui loeksid tund aega Piiblit,
siis see oleks see sinu jaoks tohutu saavutus. See pole loomulik.
Kui oled vaid ühel elualal laisk, siis see pole loomulik laiskus.
See on seespidine ehk vaimne laiskus.
Sellel on ka oma vaimne põhjus.
Ja see põhjus on Saatana vaen, mis tahab sind hoida selle eest,
mis sind aitaks rohkem kui ükski muu asi su elus.
Ma tahan korraks sind küsitleda. Ma ei palu, et keegi tõstaks kätt.
Kuid kui olen sind kirjeldanud, pead tunnistama, et see, millest
olen rääkinud, käib sinu kohta ja ütled: "Vend Prince, see on tõsi,
ma pole laisk inimene, teenin korralikku raha, mul on hea töökoht,
hea maine, kuid on üks asi, milles olen laisk - Piibli lugemises.
Kui see oled sina, siis ma julgustan sind meelt parandama!
Tee seda otsekohe, enne kui sa astud sammugi siia-sinna.
Ütle: "Jumal, anna andeks! Olen Kuradil lasknud end petta, ta on
saanud parema osa minu ajast endale, on mind petnud ja tüssanud,
on mulle rääkinud valet. Ta on rääkinud, et Piibel on tuim, raske
raamat. Kuid tegelikult kannab Piibel Elu ja armastuse sõnumit."
Vaid läbi Piibli hakkad tegelikult Jumala armastuse suurust ja
sügavust tunnetama. Kui eemaldad end Piibli lugemisest, loed õige
veidi või ei loe ühtegi korda nädalas
Piiblit, jätad ära Jumala armas- tuse imelise ilmututse enda elust.
Ära tee seda! Ära ole vaimne tühimik!
Ära võta vastu vaimse laiskuse haigust.
Peatu ja mõtle korraks sellele.
Sa võid olla tootlik ja edukas kõigis oma eluvaldkondades,
kuid Piibli lugemises sa kukud kolksti läbi, üheainsa hetkega.
Oled vaimne kukkuja. See pole loo- mulik situatsioon. See on vaimne.
Olukord,mille taga on Saatana vaen, kes tahab välja petta su taevalikku
pärandit, mis Jumalas kuulub sulle. Nii et peaksid meelt parandama.
Kui see kirjeldus vastab sinule, siis pead meelt parandama.
Pöördun nüüd teema juurde tagasi ja teema on
"Jumalakartus-Jumala aare."
Paljud kristlased arvavad, et jumalakartus on Vana Lepingu
osa ega see kuulu Kristuse pärandi alla. See on vanamoodne
suhtumine. See on täiesti vale ja apsoluutselt ebapiibellik väide!
Annan sulle paar näidet Jumala Sõnast jumalakartuse kohta.
Loeme Psalmid 19:10
"Issanda kartus on puhas, see püsib igavesti;"
Nii et kunagi pole aeg, mil jumalakartus muutuks ebatähtsaks.
See püsib igavesti.
Õpetussõnad 23:17 ütleb õpetussõnade autor meile:
"Su süda ärgu kadestagu patuseid, vaid karda alati Issandat!"
Nii et jumalakartus on kogu ajaks mõeldud, terveks päevaks!
Sinu elus pole ühtegi aega, mil sa ei peaks Jumalat kartma.
Paljudel inimestel on negatiivne pilt Jumala kartmise teemast.
Tahan kõigepealt selgitada, mis ja mida jumalakartus ei ole!
1) Jumalakartus pole loomulik kartus või hirm. See pole hirm,
mida inimene tunneb näiteks kartes sattuda autoõnnetusse.
2) Jumalakartus pole deemonlik hirm.
On olemas hirmu vaim, kes on kimbutamas sadu inimesi.
See vaim tuleb ära ajada, kuid me ei räägi sellest praegu.
Paulus ütleb 2 Tim 1:7 "Jumal ei ole andnud meile hirmu vaimu,"
Jumal ei ole andnud meile deemonit!
1. Joh 4:17: "Armastuses ei ole kartust.
Täiuslik armastus ajab kartuse välja!"
Hirm piinab inimest! See pole kartus, millest räägime!
Piinav hirm on Kuradist. Hirmul pole kohta kristlase elus,
kuid osade teie elus küll.
Ja kõige suurem abinõu hirmu vastu on õige jumalakartus!
3) Jumalakartus pole inimesekartus.
Jumalakartus vabastab meid inimeste kartmisest ja teeb
meid võimeliseks Jumalat austama ja respekteerima.
Mis siis on jumalakartus?
Annan mõned inglisekeel- sed vasted, mis küllalt piiratult
annavad edasi selle erilise vaimse olemisviisi tähendust.
See on üks erilist liiki kartus.
Vahetevahel on see ka väga võimas füüsiliselt kogetav kartus.
Näiteks kui Mooses kohtus kõrbes Jumala auhiilguse ja Tema häälega,
Siinai mäel, siis Mooses ütles, Heebr 12:21: "Ja see vaatepilt oli
nii õudne, et Mooses ütles: "Olen kabuhirmus ja värisen!"
Mooses elas sama lähedal Jumalale, kui meie, ma arvan et veel lähemal.
Kuid kui ta kohtus Jumala ilu ja auhiilguse auga, siis ta ütles:
"Ma olen kabuhirmus ja värisen!"
Kui Mooses suutis väriseda, siis suudad seda ka sina.
See pole kahjulik kogemus.
Tegelikult arvan, et me kõik vajame palju selgemat pilti
Jumala aukartuse, majesteetlikkuse ja Ta väe kohta.
Vast kõige paremini iseloomustab seda hoiakut sõna "aukartus."
Seal on üks religioosne mõte sees.
See kirjeldab reaktsiooni väele, majesteetlikkusele, pühadusele.
Teine sõna on lugupidamine või au sees hoidmine.
Kahjuks on selle sõna tähendus ajas muutunud.
Mäletan, kuidas kasvasin anglikaan- likul Inglismaal üles. Kui käisime
lastena kirikus, siis seal käitumine muutus. Ei rääkinud kõva häälega,
sammusime vaikselt ja seisime kangelt. Pidasime sellist käitumist
lugupidamiseks. Kuid tegelikkuses oli see sidumine, mitte lugupidamine.
Austus või lugupidamine on vastus Jumala ilmutusele.
Sa ei saa omada austust ilma ilmutuseta.
Kui Jumal end ilmutab, siis usun, et ainus õige
reaktsioon on aukartus.
Ja sellega kaasneb allaheitlikkus.
Allaheitlik või Jumalale alistuv suhtumine on
jumalakartlikkuse väljendus meie eludes.
Kui me oleme kõva käega, kõrgid, enesekesksed, ennast kuulutavad,
nii, nagu paljud meist on, sel pole vähimatki seost jumalakartusega!
Inimeses, kes end selliselt üleval peab, pole jumalakartust!
Üks teine väga hämmastav asi, mida Piibel näitab, on see, et
see, mida sa kardad, on teatud määral sinu jumalaks.
1. Moosese 31. peatükis räägib Jaakob oma äia Laabaniga.
"Sa ei kohelnudmind õieti, kuid Jumal hoolitseb mu eest!"
1. Moosese 31:42
Kui minuga poleks olnud isa Jumal, Aabrahami Jumal, Iisaki Kartus,
siis oleksid sa mind nüüd tühje käsi ära saatnud."
Jaakob nimetas Jumalat Aabrahami Jumalaks ja Iisaki Kartuseks!
Teiste sõnadega kartis Iisak oma Jumalat, tõelist Jumalat.
Ja sama peatüki lõpus, 53. salmis ütleb Jaakob:
"Aabrahami Jumal ja Naahori Jumal, nende vanemate Jumal,
see mõistku kohut meie vahel!" "Ja Jaakob vandus oma isa Iisaki
Kartuse juures." Nii et see, mida Iisak kartis, oli tema Jumal! See,
mida sa kardad, on sinu jumalaks!
Kui kardad inimeste arvamusi, siis on see jumalakujuks. Kui kardad
vaesust, siis on vaesus su jumal. Kui kardad haigusi ja tõbe, siis on
haigus jumal! See, mida kardad, on sinu jaoks jumal.
Kas sa kardad Jumalat?
Kas Tema on sinu Jumal? Väga informatiivne on õppida
jumalakartlikkust Jeesuse elust ja lugeda selle kohta Tema elust.
Jeesus oli Jumala ainus Poeg, kes meeldis Jumalale kogu elu.
Kõik oma päevad.
Siiski kui Jesaja raamat kirjutab Messiast kui
Püha Vaimu väge kandvast lunastajast, keda Iisrael ootas,
Jesaja rõhutab 7 Püha Vaimu omadust, mis hingasid Jeesuse peal.
Need omadused leiame Jesaja 11:1
"Aga Iisai kännust tõuseb võrse ja võsu tema juurtest kannab vilja."
See võsu on Messias, Taaveti järglane. See on Messiase märgiks
või tuleku tähiseks. Jumala Poja märgiks.
"Ja tema peal hingab Issanda Vaim, tarkuse ja arukuse Vaim,
nõu ja väe Vaim, Issanda tundmise ja kartuse Vaim."
Siin on seitsmekordne Püha Vaimu ilmutus. Imutuseraamat räägib Jumala
seitsmest vaimust, mis on 7 Jumala lampi, mis põlevad Ta trooni ees.
Siin on nimekiri Jumala 7 vaimust.
1) Esimene on Issanda Vaim.
See on Vaim, kes räägib Jumala esimeses isikus.
Apostlite teod 13 ütles Püha Vaim: "Eraldage mulle Barnabas ja Saulus
tööle, milleks ma nad olen kutsunud."
Püha Vaim rääkis endast kui Jumalast.
See on üks Püha Vaimu aspekte.
Siis on meil Tarkuse Vaim.
Ja siis Arukuse Vaim ja Nõu Vaim.
Siis Väe Vaim ja Issanda tundmise Vaim.
ja lõpuks Issanda Kartuse Vaim.
Lõplik Püha Vaimu manifestatsioon Messia ehk Jeesuse elus oli mis?
Issanda Kartuse Vaim.
Järgmine salm Jesaja raamatus ütleb: "Tema õndsus on Issanda kartuses.
Ei ta mõista kohut oma silma näge- mise ega otsusta oma kõrva kuulmise
järgi," Püha Vaimu seitsmekordne ilmutus ja Vaim Jeesuse peal
märkis ära Tema kui Messia.
Ja viimane Püha Vaimu olemus oli Issanda Kartuse Vaim.
Piibel ütleb veel: "Tema õndsus on Issanda kartus."
Mu kallid vennad ja õed, me ei saa Jeesusest paremad olla.
Kui Jeesus-Jumala armastatud Poeg ja maailma Päästja tähiseks
oli jumalakartus, siis kuidas võime sina või mina kunagi öelda,
et me ei vaja jumalakartust?
See on jube asi, mida öelda.
Nüüd ma tahan rääkida nendest tingimustest, mida me peame täitma,
et omada oma elus jumalakartust.
Ma lähen sellest teemast põgusalt läbi.
Laulud 34:12
Jumal räägib siin ja Ta ütleb:
"Tulge, lapsed, kuulge mind, ma õpetan teile Issanda kartust!"
Usun, et siin räägib Püha Vaim.
Jumalakartust peab õpetatama, "Lapsed, kuulge mind!"
Kui kuulame Püha Vaimu, siis Ta õpetab meid, kui ei kuula Teda, siis
Ta ei õpeta meid. "Tulge, lapsed, kuulge mind, ma õpetan teile Issanda
kartust!" Edasi räägib Pühakiri sellest, milline inimene peab
olema, et kogeda jumalakartust.
Kes sa ka oled, kes hea meelega elaksid ja armastad elupäevi, et
näha head põlve, hoia keelt kurja eest ja huuli pettust rääkimast;"
Milline iseloomujoon väljendub jumalakartlikus inimeses kõigepealt?
Kõne! See, kuidas räägime ehk kasutame oma keelt.
Õed-vennad, palun kontrollige end hetkeks.
Kas sinu kõne ja sõnakasutus väljendab jumalakartust?
Või kas sa oled aeg-ajalt ülbe, ennast ülendav, kartlik,
närvis, kannatamatu, korreeringuks mitte avatud?
Selline käitumine pole jumalakartlik.
Midagi, mis avaldab mulle sügavat
muljet- peame valima jumalakartlik- kuse tee ja elu. Õp 1. räägib Jumal
Teda hüljanud inimestele päris hirmsaid sõnu.
Vahest me ei mõista, kui kohutavad on Jumala sõnad tegelikkuses.
Meie jumalapilt on ilusast härrasmehest, kes ei ütle
kunagi midagi rasket või ebameeldivat või jäika.
Vaid lihtsalt kaisutab meid.
Kuulake!
Siin ütleb Jumal Õpettussõnad 1:25
"et te pole hoolinud ühestki minu nõust ega ole tahtnud mu noomimist,
siis naeran minagi teie õnnetust, pilkan, kui teie kohkumine tuleb,"
Siin räägib kõikvõimas Jumal! "Kui teie kohkumine tormina tuleb
ja õnnetus tuulekeerisena saabub, kui häda ja ahastus teile kallale
kipuvad. Siis nad hüüavad mind, aga mina ei vasta," Inimesed jäid
hiljaks. "otsivad mind, aga ei leia." Miks?
Sest nad on vihanud tunnetust ja pole valinud Issanda kartust."
Sa pead valima jumalakartuse, kui sa seda ei tee, siis Jumal
ei hoia oma kohtumõistmise tagajärgi sinu elust eemal.
Õpetussõnad 1:7 ütleb:
"Issanda kartus on tunnetuse algus,
meeletud põlgavad tarkust ja õpetust."
Võime võtta omaks põlgliku suhtumise jumalakartusesse,
samal ajal reklaamides oma rumalust või saamatust.
Õpetussõnad 3:7
"Ära ole iseenese silmis tark! Karda Issandat ja tagane kurjast!"
Sa ei saa olla kurjusega sõber ja samal ajal jumalakartlik.
Kui sa otsustad oma elus austada Jumalat, pead hoiduma kurjast!
Ja see salm õpetab ka meid iseenda tarkust mitte usaldama.
Kui sul on liigset enesekindlust ja ülbust, kõrkust elus, või kui arvad,
et sul on olemas kõik vastused, siis sinus polegi ruumi
jumalakartuse jaoks.
Ühes teises kohas ütleb Piibel: "Hoidu kurjast!"
Me ei saa kokku segada kurjust ja jumalakartust.
Me peame valima, millele me teeme oma elus ruumi:
kas jumalakartusele või kurjadele tegudele.
Ja see on midagi, mida ma armastan.
Ma olen jumalakartust armastanud sama kaua,
kui ma olen usus olnud.
Ma ei saa neid salme ilma põnevil olemata lugedagi!
Ma räägin sulle lühidalt, mida võib jumalakartus sinu elus teha.
Alustame Iiobi 28:28
See on üks kerge kirjakoht, mida meeles pidada.
Ja ta ütles inimesele: "Vaata, Issanda kartus - see on tarkus,
ja hoidumine kurjast on arukus!"
Tõeline tarkus on eraldamatu jumalakartusest.
Mõtleme, et tarkus on midagi intel- lektuaalset, et see on kuidagi
seotud nutikuse või kavalusega. Ei! Sest kavalus on kurjusega
ühildatav. Kuid jumalakartus on ühildamatu kurjusega.
Peame valima ühe või teise, aga mõlemaid me ei saa.
Ja jällegi...
Need salmid on nii imelised!
Loeme Psalmid 25:12
"Kes iganes kardab Issandat, seda ta õpetab teele, mida valida."
Jumal ei õpeta kõiki ega vali oma õpilasi eksamite põhjalt.
Ta valib omale õpilasi nende karakteri alusel.
Jumal ei pühendu nende õpetamisele, kellel puudub jumalakartus. Võid
käia piiblikoolis või parimas väljaõppeasutuses. Võid käia isegi
siin koosolekutel. Kuid ilma juma- lakartuseta pole sa Jumala õpilane!
Siis sa võid olla näiteks inimlike õpetajate õpilane, mitte Jumala!
Samas Taaveti laulus on veel üks imeline salm, salm 14.
"Issanda osadus on neil, kes teda kardavad,
ja ta annab neile teada oma lepingu."
Kas pole imeline? Kui kardad Jumalat, siis Ta jagab sinuga oma
saladusi. Keegi ei jaga saladusi oma vihavaenlastele! Kui jagad
kellelegi saladusi, siis oled selle inimesega lähedane, usaldad teda.
Jumal ütleb: "Kui sinu elus on jumalakartus, siis ma jagan oma
saladusi sinuga! Ja ma näitan sulle oma lepingut!"
Üks kõige kriitilisemaid Piibli tõdesid on lepingu tõde.
Tegelikult räägib terve Piibel Uuest ja Vanast lepingust.
Leping on Piibli teemaks. Kuid vaid jumalakartlikud inimesed
mõistavad päriselt Jumala lepingut! Seepärast on kogudustes
nii palju lepingurikkujaid. Seepärast rikuvad nii paljud
inimesed abielulepingut! Sest neil puudub jumalakartus!
Jumalakartus on ühe eduka abielu oluliseks elemendiks.
Ilma selleta ei toimi abielu nii, nagu see peaks.
Mul oli aastaid tagasi huvitav vestlus ühe abielupaariga.
See mees oli evangeelses koguduses üks juhtidest, ta nime ma ei avalda.
Nad jagasid minuga väga ausalt oma abieluprobleeme.
Naine rääkis, et ühel õhtul tekkis neil magamistoast olles suur tüli.
Mees ütles: "Sa pead alistuma!" Naine: "Ma ei näe selleks mingit
põhjust! Sa oled teinud mõned väga rumalad otsused!" Nad muutusid
tüli käigus väga vihaseks. Neil tuli meelde, et nad on ju tegelikult
kristlased, kuid nad ei käitunud nii.
Ja siis nad langesid oma toas põlvili ja otsisid Jumalat.
Ja see naine ütles, et otsekui külm tuul puhus nende toast läbi.
See tuul käskis neil üksteisele jumalakartuses alistuda.
Tõlkis Lemme-Getter Bogatkin